**AGENȚIA PENTRU PROTECȚIA MEDIULUI TIMIȘ**

**DECIZIA ETAPEI DE ÎNCADRARE**

**Proiect din 22.01.2024**

Ca urmare a solicitării de emitere a acordului de mediu adresată de **SC ȘERONI TRANS SRL**, Lugoj, str. Comuna din Paris, nr. 22, jud. Timiș**,** înregistrată la APM Timiș cu nr. 5818RP/26.07.2023, cu ultimele completări depuse cu nr. 281RP/17.01.2024 (anunț public), în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenţia pentru Protecţia Mediului Timiş decide, ca urmare a consultărilor desfăşurate în cadrul şedinţei Comisiei de Analiză Tehnică, din data de 11.01.2024, că proiectul: ***„Realizare de bazine piscicole prin recuperarea și valorificarea resursei de agregate minerale din perimetrul Herendești-X, comuna Victor Vlad Delamarina, sat Herendești, județul Timiș”*** propus a fi amplasat în sat Herendești, extravilan, identificat prin CF 408274, 408286, 402835, 402844, 408145, 407659, 402836, 403319, 403387, 402775, 402774, 402814, 402816, 401349, 404217, comuna Victor Vlad Delamarina, jud. Timiș, **se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;**

**Justificarea prezentei decizii:**

**I**. **Motivele pe baza cărora s-a stabilit efectuarea evaluării impactului asupra mediului sunt următoarele**:

a) proiectul **intră** sub incidenţa Legii 292/2018 privind evaluarea impactului anumitor proiecte publice şi private asupra mediului, fiind încadrat în **Anexa 2** la pct. 2, litera **a**-Cariere, exploatări miniere de suprafaţă şi de extractive a turbei, altele decât cele incluse în anexa 1*;*

a1) proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

a2) proiectul **intră** sub incidenţa art. 48 și 54 din Legea apelor nr. 107/1996, cu modificările și completările ulterioare.

**b) Justificarea în raport cu criteriile din anexa nr. 3 a Legii 292/2018:**

1. **Caracteristicile proiectului:**

**A).Dimensiunea şi concepţia întregului proiect**

Din punct de vedere teritorial şi administrativ, perimetrul aparţine de comuna Victor Vlad Delamarina, judeţul Timiş, fiind situat la cca 400 m nord de limita intravilan a satului Herendeşti.

***Accesul*** se va realiza din municipiul Lugoj pe șoseaua națională DN 732, apoi pe drumul Herendeștiului DC 952, din care, spre dreapta, pe drumurile de exploatare DE 233 și DE 242/1.

Suprafața totală a terenului este de 108.000 mp, iar perimetrul instituit de către ANRM București pentru amenajare de bazine piscicole are o suprafaţă totală de 99.000 mp și este delimitat de următoarele coordonate topografice (în sistem STEREO 1970):

|  |  |  |
| --- | --- | --- |
| **Nr. punct**  **de delimitare** | **Coordonate (STEREO 1970)** | |
| X | Y |
| **1** | 467034 | 256071 |
| **2** | 467022 | 256214 |
| **3** | 467017 | 256364 |
| **4** | 466866 | 256346 |
| **5** | 466875 | 256188 |
| **6** | 466782 | 256171 |
| **7** | 466666 | 256155 |
| **8** | 466634 | 256115 |
| **9** | 466638 | 255995 |
| **10** | 466566 | 255974 |
| **11** | 466617 | 255731 |
| **12** | 466669 | 255739 |
| **13** | 466682 | 255672 |
| **14** | 466695 | 255677 |
| **15** | 466630 | 255986 |
| **16** | 466638 | 255992 |

Suprafața efectivă din care se va realiza recuperarea și valorificarea resurselor de agregate minerale pentru a se realiza trei bazine piscicole, SE = ***90.813*** mp, și este definită, de punctele de contur a celor 3 zone cu coordonate numerotate de la 1 - 36 (în sistem STEREO 70):

|  |  |  |  |
| --- | --- | --- | --- |
| Nr. bazin piscicol | Nr. punct de delimitare | **Coordonate (STEREO 1970)** | |
| X[m] | Y [m] |
| ***BAZIN 1*** | ***E 1*** | 466690.688 | 255678.980 |
| ***E 2*** | 466626.839 | 255981.632 |
| ***E 3*** | 466600.154 | 255978.331 |
| ***E 4*** | 466586.476 | 255974.562 |
| ***E 5*** | 466570.134 | 255971.374 |
| ***E 6*** | 466620.063 | 255734.705 |
| ***E 7*** | 466671.508 | 255743.184 |
| ***E 8*** | 466684.455 | 255676.935 |
| ***S bazin 1= 14.396 mp*** | | | |
| ***BAZIN 2*** | ***E 9*** | 467032.013 | 256070.604 |
| ***E 10*** | 467025.556 | 256133.446 |
| ***E 11*** | 467026.855 | 256156.143 |
| ***E 12*** | 467022.779 | 256204.720 |
| ***E 13*** | 467005.977 | 256196.964 |
| ***E 14*** | 466989.234 | 256196.428 |
| ***E 15*** | 466964.271 | 256197.399 |
| ***E 16*** | 466912.373 | 256192.170 |
| ***E 17*** | 466875.349 | 256186.054 |
| ***E 18*** | 466783.415 | 256167.677 |
| ***E 19*** | 466725.643 | 256158.974 |
| ***E 20*** | 466667.537 | 256152.451 |
| ***E 21*** | 466637.031 | 256114.261 |
| ***E 22*** | 466641.327 | 255996.257 |
| ***E 23*** | 466683.081 | 256004.521 |
| ***E 24*** | 466843.603 | 256033.017 |
| ***E 25*** | 466986.742 | 256061.591 |
| ***E 26*** | 467004.554 | 256068.334 |
| ***S bazin 2 = 55.610 mp*** | | | |
| ***BAZIN 3*** | ***E 27*** | 467018.723 | 256216.065 |
| ***E 28*** | 467013.455 | 256360.736 |
| ***E 29*** | 467004.752 | 256359.228 |
| ***E 30*** | 466942.782 | 256352.379 |
| ***E 31*** | 466907.083 | 256349.149 |
| ***E 32*** | 466869.899 | 256343.349 |
| ***E 33*** | 466878.301 | 256197.390 |
| ***E 34*** | 466910.725 | 256204.066 |
| ***E 35*** | 466963.881 | 256209.423 |
| ***E 36*** | 467003.117 | 256208.860 |
| ***S bazin 3 = 20.807 mp*** | | | |

Construcția proiectată va consta din lucrări de excavaţii și terasamente pentru exploatarea și valorificarea agregatelor minerale (nisipurilor și pietrișurilor) rezultate și amenajarea, în final, a trei bazine piscicole (formate din trei corpuri de apă), în urma cărora va rezulta o suprafaţa totală excavată:

**Stotal de excavat** = 90.813 mp

* Sbazin 1 = 14.396 mp
* Sbazin 2 = 55.610 mp
* Sbazin 3 = 20.807 mp

Ca urmare a executării lucrărilor de excavare va rezulta un volum total de material excavat de:

**VTOTAL EXCAVAT** = **599.366 mc**, din care:

**- Vtotal decopertă = 199.789** **mc** (sol vegetal și argilă nisipoasă), din care:

- 54.488 mc sol vegetal:

- bazin 1 = 8.638 mc

- bazin 2 = 33.366 mc

- bazin 3 = 12.484 mc

- 145.301 mc argilă prăfoasă și nisipoasă:

- bazin 1 = 23.034 mc

- bazin 2 = 88.976 mc

- bazin 3 = 33.291 mc

**- Vtotal resursă util = 399.577** **mc** nisip și pietriș:

- bazin 1 = 63.342 mc

- bazin 2 = 244.684 mc

- bazin 3 = 91.551 mc

Distanța față de malul stâng al râului Timiș este de cca. 5.300 m, iar față de pârâul Cernabora este de cca 600 m spre sud.

În conformitate cu planul de situaţie, cotele terenului, în zona amplasamentului, sunt cuprinse între + 117,05 şi 119,44 mdMN, cu o medie de + 118,25 mdMN.

S.C. ŞERONI TRANS S.R.L. Lugoj are în vedere amenajarea a trei bazine piscicole, cu următoarele date tehnice:

* suprafaţa totală de excavare: S = 90.813 m2 (bazin 1 – 14.396 mp, bazin 2 – 55.610 mp și bazin 3 – 20.807 mp);
* formele geometrice a celor trei zone de excavare – aproximativ dreptunghiulare;
* nivelul hidrostatic este, în medie, la cota + 115,15 mdMN;
* nivelul freatic variază ca adâncime între 1,90 m și 4,29 m;
* taluz perimetral la excavare cu panta 1:1 și la final cu panta de 1:2;
* adâncime maximă de excavare: 7,80 m;
* adâncime minimă de excavare: 5,40 m;
* adâncime medie de excavare: 6,60 m;
* cota inferioară de excavate + 111,65 mdMN;
* suprafața luciu de apă la adâncimea medie de 2,50, S = **78.329 mp**, din care:

– bazin 1 S = 10.370 mp;

– bazin 2 S = 50.107 mp.

– bazin 3 S = 17.852 mp.

* suprafața care va rămâne ca spațiu verde în pilierii și taluzurile finale – la adâncimea medie a apei de 2,50 m, S = 23.871 mp

*Metoda de exploatare* folosită va fi cea a „treptelor orizontale descendente” până la cota finală de + 111,65 mdMN. Excavarea agregatelor minerale se va efectua într-o singură treaptă de exploatare, cu o înălţimea medie de 4,40 m.

Excavarea nisipului şi pietrişului– se va realiza mecanizat, cu excavatorul cu cupa inversă sau draglina, în fâşii paralele, cu lățimea medie de 10 m, cu taluzarea permanentă a malurilor și cu respectarea adâncimii de excavare aprobate și cu respectarea adâncimii de excavare aprobate. Lucrările de excavare se vor realiza numai din interiorul perimetrului preliminat a se exploata, în jurul perimetrului propus pentru lucrări de excavare asigurându-se un pilier de siguranţă de 4,0 m faţă de limitele acestuia. De asemenea, drumurile de exploatare şi terenurile învecinate vor fi asigurate cu pilieri de protecţie cu lăţimea de 4,0 m.

Materialul util excavat (reprezentat prin nisip și pietriș) va fi încărcat direct în mijloacele de transport auto care-l vor transporta direct în stare brută la terţi beneficiari sau la stația de prelucrare situată în afara perimetrului, fiind folosit în special la terasamente pentru construirea unor drumuri. După finalizarea lucrărilor de excavaţii se vor amenaja căile de acces şi spaţiul verde din jur.

Prin executarea lucrărilor de exploatare a resursei minerale (nisip și pietriș) rezultă următoarele produse și subproduse (auxiliare):

|  |  |  |
| --- | --- | --- |
| **Produse și subproduse** | **Total** | **Mod de depozitare** |
| Sol vegetal | 54.488 m3 | Va fi folosit la refacerea mediului |
| Argilă nisipoasă, prăfoasă | 145.301 m3 | Va fi folosit la refacerea mediului |
| Nisip şi pietriş rezultat din exploatare | 399.577 m3 | Va fi valorificat în stare brută sau prelucrat |

*Amenajarea bazinelor piscicole şi a terenului*

Apa din bazine se va acumula prin infiltraţie din pânza freatică. Împrospătarea apei din bazine este posibilă prin înlocuirea volumului de apă pierdut prin evapotranspiraţie cu aport din stratul freatic și din precipitaţii.

Taluzurile care vor rămâne deasupra cotei celor trei luciuri de apă se vor acoperi cu un strat de argilă prăfoasă/nisipoasă și apoi cu unul de sol vegetal (cele rezultate din operațiile de pregătire a recuperării agregatelor minerale) şi se vor nivela, compacta și însămânţa cu ierburi perene.

Popularea bazinelor piscicole cu peşte se va face, pe cât posibil, cu specii autohtone. Formula de populare se va realiza progresiv, pe măsura constituirii biotopului şi prin consultarea/consilierea unor societăți specializate în furnizare de material piscicol.

**Echiparea edilitară**

Pe perioada lucrărilor de excavare, pentru angajați se va asigura apă îmbuteliată. Pentru apele uzate menajere, se va amplasa o toaletă ecologică, care va fi vidanjată periodic. Totodată pe amplasament, va exista o cisternă cu apă.Apele pluviale din cadrul perimetrului de exploatare, vor fi liber sistematizate.

**Organizarea de șantier**

Platforma amenajată pentru depozitare și organizare de şantier va fi în zona de intrare în perimetrul HERENDEȘTI X, adiacent drumului de exploatare și care va avea ***o suprafață de cca. 600 m2***

Pentru organizarea de şantier provizorie, amplasată la intrarea în perimetru, în partea nordică a bazinului 2, se prevede dotarea cu: un container metalic cu destinaţie de birou, magazie piese de schimb, toaleta ecologică.

Pentru a evita producerea și răspândirea prafului în și din incinta organizării de șantier, se va asigura stropirea (pulverizarea cu apă) a suprafețelor.

Se va asigura curățarea roților autovehiculelor/utilajelor care părăsesc șantierul pentru a preveni murdărirea căilor publice.

**B).Cumularea cu alte proiecte: în zonă mai există alte proiecte în derulare pentru exploatare /prelucrare resurse de substanţe minerale.**

-2 bazine piscicole aflate în curs de amenajare de către titularul de proiect Herendesti VIII- cu luciu de apă de 8,16 ha;

-3 bălți construite anterior în partea sudică (înainte de anul 1990) – care au un luciu de apă cumulat de 2,1 ha;

-2 bazine piscicole în perimetrul **HERENDEȘTI IX** – care vor avea un luciu de apă de 8,196 ha;

***Total suprafețe cu luciu de apă existente în zona perimetrului = 18,456 hectare***

**C). Utilizarea resurselor naturale, în special a solului, a terenurilor, a apei şi a biodiversităţii:**

În **etapa de construire**, resursa naturala folosită va fi argila Consumul de apă va fi limitat strict la necesarul igienico-sanitar.

-sol: din suprafaţa totală instituita de ANRM (de 99000 m2), pe care este proiectată investiţia, va fi folosită pentru excavarea argilei o suprafaţa de ***90813*** m2,

-teren: categoria terenului -arabil.

-apă: în cazul lucrărilor de exploatare nu este necesară alimentarea cu apă tehnologică. Apele pluviale vor fi liber sistematizate.

biodiversitate: obiectivul va fi amplasat în afara limitelor ariilor naturale protejate.

**D). Cantitatea şi tipurile de deşeuri generate/gestionate:**

* deșeurile rezultate în etapa de execuție, se vor colecta pe tipuri, în recipiente standardizate, și se vor depozita în spații special amenajate.
* se interzice amestecarea diferitelor categorii de deșeuri periculoase cu alte categorii de deșeuri periculoase sau cu alte deșeuri, substanțe ori materiale.
* pământul va fi utilizat ca material de umplutură iar celelalte deșeurile din construcții, rezultate vor fi predate către unități autorizate de specialitate, în vederea valorificării sau eliminării.
* deșeurile menajere rezultate pe perioada etapei de construcție a obiectivului, și în timpul funcționării obiectivului, vor fi predate operatorului serviciului de salubrizare desemnat la nivelul județului Timiș, în baza contractului de concesiune.
* deșeurile reciclabile rezultate (lemn, metal, plastic) vor fi predate către unități autorizate de specialitate, în vederea valorificării.
* deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, art. 20, aprobată prin Legea nr. 17/2023.

**E). Emisiile poluante, inclusiv zgomotul şi alte surse de disconfort:**

**• Aer**

**Emisiile de poluanţi atmosferici,** în perioada de execuţie,auun caracter temporar, fiind generate de utilajele şi instalaţiile implicate în execuţia proiectului. Emisiile de poluanţi atmosferici**,** în perioada de execuţie,auun caracter temporar, fiind generate de utilajele şi instalaţiile implicate în execuţia proiectului, respectiv: pulberi, NOx, CO, COV, CH4 şi CO2. O sursă suplimentară de poluanţi atmosferici va fi reprezentată de particulele de praf, generate ca urmare a lucrărilor de excavare.

*Măsuri de diminuare a impactului*

-stropirea căilor de acces nebetonate/neasfaltate, pe unde vor circula mijloacele de transport, a copertei, argilei și a rocilor care vor fi folosite la umplutură, în vederea reducerii poluării cu praf a zonei;

-evitarea activităţilor de încărcare/descărcare a autovehiculelor cu materiale generatoare de praf, în perioadele cu vânt, având viteze de peste 3 m/s;

-utilizarea de autovehicule şi de utilaje dotate cu motoare de minim tip EURO IV - ale căror emisii respectă legislaţia în vigoare;

-întreţinerea utilajelor şi reparaţiile acestora se vor face periodic, înafara perimetrului (pentru evitarea degajării suplimentare de noxe în timpul funcţionarii), în locațiile special amenajate ale societății;

**• Apa**

În **perioada de execuţie** a lucrărilor nu vor fi realizate instalaţii de epurare sau preepurare a apelor uzate, aferente organizării de şantier.

Pentru angajați se va asigura apă îmbuteliată. Pentru apele uzate menajere, se va amplasa o toaletă ecologică, care va fi vidanjată periodic.

*Apele pluviale* vor fi liber sistematizate.

*Măsuri de diminuare a impactului*

-în interiorul perimetrului nu se vor depozita carburanţi;

-alimentarea mijloacelor de transport, se va face în locuri special amenajate – respectiv la punctul de lucru al societății, amplasată în afara acestui perimetru;

-în interiorul perimetrului se vor alimenta cu carburanți numai utilajele de excavare și de încărcare- reparaţiile la utilaje se vor efectua numai în ateliere de specialitate;

- nu se vor depozita deşeuri menajere sau de orice altă natură în perimetrul de exploatare ci numai în locuri special amenajate în interiorul organizării de șantier;

- se vor lua imediat măsurile necesare de remediere rapidă a poluării accidentale cu produse petroliere (în cazul în care aceasta s-a produs), în scopul eliminării efectelor negative asupra apelor de suprafață și subterane;

**»** Indicatorii de calitate pentru apele uzate menajere, evacuate în toalete ecologice, vor respecta valorile prevăzute de normativul NTPA 002/2002, iar pentru apele pluviale evacuate în pârăul Chizdia, vor respecta valorile prevăzute de normativul NTPA 001/2002 aprobat prin HG nr. 188/2002 şi modificat prin HG nr. 352/2005.

**• Zgomot şi vibraţii**

În **perioada de execuţie** a lucrărilor, sursele de zgomot şi vibraţii vor fi datorate funcționării utilajelor și mijloacelor de transport.

*Măsuri pentru reducerea nivelului de zgomot şi vibraţii*

- menţinerea caracteristicilor tuturor utilajelor și mijloacelor de transport la parametrii cât mai apropiaţi de cei recomandaţi de societăţile constructoare;

-reducerea la minimum a timpilor de funcţionare al utilajelor;

-realizarea lucrărilor de excavare a copertei și argilei se va face astfel încât, pe cât posibil, să se creeze ecrane protectoare naturale pentru diminuarea zgomotelor şi vibraţiilor.

**»** Nivelul de zgomot rezultat atât în perioada de execuţie a lucrărilor, nu va depăşi prevederile SR 10009:2017 privind “Acustică. Limitele admisibile ale nivelului de zgomot în mediul ambiant‟.

• **Sol/subsol şi ape freatice**

În **faza de execuție a lucrărilor**, sursele potenţiale de poluare a solului/subsolului şi a apelor freatice sunt reprezentate de:

* depozitarea deşeurilor şi a materialelor de construcţie;
* scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

Pentru limitarea înfiltrării în sol și subsol a a eventualelor scurgeri de carburanţi şi lubrifianţi se vor folosi materiale absorbante (nisip, rumeguş), iar solul contaminat va fi imediat îndepărtat.

**»** Atât în perioada de execuţie a lucrărilor, cât şi în perioada de funcţionare pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluării mediului, cu modificările şi completările ulterioare.

**F).** **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

* **Riscuri de accidente din utilizarea substanțelor periculoase-** nu există risc de accident major.
* **Riscul seismic**

Din punct de vedere seismic, după cum rezultă din harta de macrozonare seismică alcătuită pe baza informaţiilor seismologice şi seismotectonice (P. Constantinescu ş.a. – 1979), terenul de fundare este amplasat într-o zonă cu seismicitate moderată, respectiv în focarul seismic aparţinând:

***-Banatului meridional***, *în conexiune cu sistemul de fracturi situate între domeniul getic şi cel danubian, cu focare situate între 10 şi 20 km adâncime şi care determină cutremure cu efecte locale în lungul liniilor rupturale menţionate şi care au o perioadă medie de revenire de cca. 50 ani.*

La realizarea construcţiei se va avea în vedere gradul de intensitate stabilit pe harta de macrozonare seismică a ţării, în vederea prevenirii şi limitării efectelor distructive produse de eventualele mişcări seismice, cu posibil impact distructiv asupra acesteia.

* **Riscul hidrologic de inundaţii**

În zona studiată nu sunt executate (prevăzute) lucrări hidrotehnice, în momentul în care pe râul Timiș și afluentul său - pârâul Cernabora se înregistrează debite corespunzătoare probabilităţii de depăşire de 1 % şi 5 %, pentru amplasamentul propus investiţiei nefiind riscul de a fi inundat.

* **Riscuri climatice**

Conform datelor și informațiilor existente pentru zona aferentă perimetrului de exploatare nu există riscuri din punct de vedere climatic.

**G). Riscurile pentru sănătatea umană**

Lucrările propuse prin proiect se vor desfășura la o distanță de aproximativ 400 m de localitatea Herendeşti.

**2). Amplasarea proiectului:**

Proiectul este amplasat în zona de terasă a râului Timiș, la aproximativ 400 m de limita localității Herendesti.

Bazinul hidrografic: TIMIŞ

Cursul de apă: Timişana, Fata, COD cadastral V-2.30

Corp de apă de suprafață cod RW5.2.30 \_B1-Timisana. cod RW5.2.30 .2\_B1a-Fata+afl

Corp de apă subterană: ROBA04 – Lugoj

a).utilizarea actuală şi aprobată a terenului

* Conform Certificatului de Urbanism nr. 22/14.06.2023 valabil 24 luni, emis de către Primăria comunei Victor Vlad Delamarina;
* Regimul juridic: extravilan
* Regimul economic: teren arabil

b). bogăţia, disponibilitatea, calitatea şi capacitatea de regenerare relativă ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: exploatarea argilei din perimetrul *Herendeşti X*;

Pentru perimetrul *Herendeşti X*; s-a evaluat o rezerva totala de 199.789 mc de materiale, repartizate astfel :

- volum sol vegetal (la grosimea medie de 0,60): 54.488 mc;

- volum argilă nisipoasă (la grosimea medie de 1,60): 145.301 mc;

- volum valorificabil de nisip și pietriș: **399.577** mc

c). capacitatea de absorbţie a mediului natural, acordându-se o atenţie specială următoarelor zone:

1.zone umede, zone riverane, guri ale râurilor – nu e cazul;

2.zone costiere şi mediul marin – nu e cazul;

3.zonele montane şi forestiere – nu e cazul;

4.arii naturale protejate de interes naţional, comunitar, internaţional – nu e cazul;

5.zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică- proiectul nu se suprapune peste arii naturale protejate;

6.zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu e cazul;

7. zonele cu o densitate mare a populaţiei: proiectul este localizat la o distanță de aproximativ de minim 400 m faţă de localitatea Herendeşti;

8. peisaje şi situri importante din punct de vedere istoric, cultural sau arheologic – nu e cazul.

**3). Tipurile şi caracteristicile impactului potenţial:**

* importanţa şi extinderea spaţială a impactului - de exemplu, zonă geografică şi dimensiunea– suprafaţa totală a terenurilor este de **108000**  m2, din care va fi folosită pentru excavarea argilei o suprafaţa de 90813 m2;
* natura impactului – impact asupra sănătății umane-impact mic, pe termen limitat și scurt. impact asupra faunei și florei- secundar și pe termen scurt; impact asupra solului și subsolului-impact posibil, pe termen scurt şi limitat,; impact asupra calității și regimului cantitativ al apei-direct, pe termen scurt, negativ pe perioada lucrarilor de excavare; impactul asupra calității aerului-indirect, pe termen scurt; impactul asupra zgomotelor și vibrațiilor-indirect, pe termen scurt; impactul asupra peisajului și mediului vizual-secundar și temporar;benefic după realizarea lucrărilor impactul asupra interacțiunilor dintre ele-pe termen scurt, temporar și limitat;
* natura transfrontalieră a impactului: nu e cazul, proiectul nu se regăseşte în anexa 1 la Legea 22/2002 privind impactul transfrontieră, cu modificarile si completarile ulterioare;
* intensitatea şi complexitatea impactului: complexitate redusă;
* probabilitatea impactului- proiectul este susceptibil a avea un impact negativ semnificativ (afectarea terenului, solului, subsolului ca urmare a activității de exploatare);
* debutul, durată, frecvenţa şi reversibilitatea preconizate ale impactului– pe parcursul a 2 ani, reversibilitatea foarte puțin probabilă.
* cumularea impactului cu impactul altor proiecte existente şi/sau aprobate- suprafața luciilor de apă care vor rezulta prin realizarea iazurilor piscicole aferente acestui proiect (7,83 ha) – se vor adăuga la suprafațele excavate și amenajate anterior, sau în curs de amenajare, pentru care s-a obtinut acordul de mediu din partea APM Timis de către titularul – SC Seroni Trans SRL sau alti beneficiari, si anume**:**

-2 bazine piscicole aflate în curs de amenajare de către titularul de proiect Herendesti VIII- cu luciu de apă de 8,16 ha;

-3 bălți construite anterior în partea sudică (înainte de anul 1990) – care au un luciu de apă cumulat de 2,1 ha;

-2 bazine piscicole în perimetrul **HERENDEȘTI IX** – care vor avea un luciu de apă de 8,196 ha;

***Total suprafețe cu luciu de apă existente în zona perimetrului = 18,456 hectare***

* posibilitatea de reducere efectivă a impactului-– impactul va fi semnificativ asupra terenurilor, prin afectarea solului/subsolului.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**.**

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** pentru proiectul propus nu este necesara elaborare SEICA. Resursa de agregate minerale s-a calculat prin metoda “treptelor orizontale descendente”.

**Pentru acest proiect membrii CAT și-au exprimat puncte de vedere, în scris, atașate la documentație, care au stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Verificat: Şef Serviciu Avize, Acorduri, Autorizații –Corina MIHOC

Întocmit: Rodica Bolocan